作者:馮延巳
標題:菩薩蠻
內容:金波遠逐行雲去，疏星時作銀河渡。花影臥鞦韆，玉箏彈未徹，鳳髻黃釵脫。憶夢翠蛾低，微風吹繡衣。畫堂昨夜西風過，繡簾時拂朱門鎖。驚夢不成雲，金爐煙嫋嫋，燭暗紗窗曉。殘日尚彎環，玉箏和淚彈。梅花吹入誰家笛，行雲半夜凝空碧。欹枕不成眠，聲隨幽怨絕，空斷澄霜月。月影下重簷，輕風花滿簾。迴廊遠砌生秋草，夢魂千里青門道。鸚鵡怨長更，羅幃中夜起，霜月清如水。玉露不成圓，寶箏悲斷弦。嬌鬟堆枕釵橫鳳，溶溶春水楊花夢。紅燭淚闌幹，錦壺催畫箭，玉佩天涯遠。和淚試嚴妝，落梅飛夜霜。西風嫋嫋淩歌扇，秋期正與行雲遠。花葉脫霜紅，蘭閨人在否，千里重樓暮。翠被已銷香，夢隨寒漏長。沉沉朱戶橫金鎖，紗窗月影隨花過。燭淚欲闌幹，寶釵橫翠鳳，千里香屏夢。雲雨已荒涼，江南春草長。欹鬟墮髻搖雙槳，採蓮晚出清江上。顧影約流萍，相逢顰翠黛，笑把珠璫解。家住柳陰中，畫橋東複東。